Kommissionens beslutning

af 18. oktober 2002

om ændring af beslutning 98/569/EF om særlige betingelser for import af levende toskallede bløddyr, pighuder, sækdyr og havsnegle med oprindelse i Tunesien og af beslutning 98/570/EF om særlige betingelser for import af fiskerivarer og akvakulturprodukter med oprindelse i Tunesien

(meddelt under nummer K(2002) 3906)

(EØS-relevant tekst)

(2002/819/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/492/EØF af 15. juli 1991 om sundhedsmæssige betingelser for produktion og afsætning af levende toskallede bløddyr(1), senest ændret ved direktiv 97/79/EF(2), særlig artikel 9, stk. 4,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer(3), senest ændret ved direktiv 97/79/EF, særlig artikel 11, stk. 5, og

ud fra følgende betragtninger:

(1) Kommissionens beslutning 98/569/EF af 6. oktober 1998 om særlige betingelser for import af levende toskallede bløddyr, pighuder, sækdyr og havsnegle med oprindelse i Tunesien(4) fastsætter, at "Direction Générale de la Santé Animale (DGSA) du Ministère de l'Agriculture" er den myndighed i Tunesien, der er ansvarlig for at kontrollere og attestere, at levende toskallede bløddyr, pighuder, sækdyr og havsnegle opfylder kravene i direktiv 91/492/EØF.

(2) Kommissionens beslutning 98/570/EF af 7. oktober 1998 om særlige betingelser for import af fiskerivarer og akvakulturprodukter med oprindelse i Tunesien(5), senest ændret ved beslutning 1999/135/EF(6), fastsætter, at "Direction Générale de la Santé Animale (DGSA) du Ministère de l'Agriculture" er den myndighed i Tunesien, der er ansvarlig for at kontrollere og attestere, at fiskerivarer og akvakulturprodukter opfylder kravene i direktiv 91/493/EØF.

(3) Som følge af en omstrukturering af den tunesiske administration er det nu "Direction Générale des Services Vétérinaires (DGSV)", der varetager kontrol og godkendelse af fiskerivarer og akvakulturprodukter samt af toskallede bløddyr, pighuder, sækdyr og havsnegle. Denne nye myndighed kan effektivt kontrollere overholdelsen af de gældende love.

(4) Formuleringen af beslutning 98/569/EF og 98/570/EF bør tilpasses formuleringen af senere vedtagne kommissionsbeslutninger om særlige betingelser for import af toskallede bløddyr, pighuder, sækdyr og havsnegle samt fiskerivarer og akvakulturprodukter med oprindelse i visse tredjelande.

(5) Beslutning 98/569/EF og 98/570/EF bør derfor ændres.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I beslutning 98/569/EF foretages følgende ændringer:

1) Artikel 1 affattes således: "Artikel 1

'Direction Générale des Services Vétérinaires (DGSV)' er den myndighed i Tunesien, der er ansvarlig for at kontrollere og attestere, at levende toskallede bløddyr, pighuder, sækdyr og havsnegle opfylder kravene i direktiv 91/492/EØF.".

2) Artikel 2 affattes således: "Artikel 2

1. Levende toskallede bløddyr, pighuder, sækdyr og havsnegle, der importeres til EF fra Tunesien, skal opfylde de betingelser, der er fastsat i stk. 2, 3, 4 og 5.

2. Hver sending ledsages af originalen af et sundhedscertifikat, der er nummereret, behørigt udfyldt, dateret og underskrevet, og som kun består af ét blad, jf. modellen i bilag A.

3. Produkterne skal komme fra godkendte produktionsområder, der er angivet i bilag B.

4. Sendingerne skal være pakket i forseglet emballage i et godkendt ekspeditionscenter, der er angivet i bilag C.

5. Hver pakning skal være forsynet med et uudsletteligt sundhedsmærke, der mindst omfatter følgende angivelser:

- afsendelsesland: TUNESIEN

- art (trivialnavn og videnskabeligt navn)

- produktionsområde og ekspeditionscenter identificeret ved hjælp af autorisationsnummer

- pakkedato, mindst med angivelse af dag og måned.".

3) Artikel 3, stk. 2, affattes således: "2. Certifikatet skal indeholde navn og stilling for DGSV's repræsentant og dennes underskrift.".

4) Bilag A affattes som anført i bilag I til nærværende beslutning.

Artikel 2

I beslutning 98/570/EF foretages følgende ændringer:

1) Artikel 1 affattes således: "Artikel 1

'Direction Générale des Services Vétérinaires (DGSV)' er den myndighed i Tunesien, der er ansvarlig for at kontrollere og attestere, at fiskerivarer og akvakulturprodukter opfylder kravene i direktiv 91/493/EØF.".

2) Artikel 2 affattes således: "Artikel 2

1. Fiskerivarer, der importeres til EF fra Tunesien, skal opfylde de betingelser, der er fastsat i stk. 2, 3 og 4.

2. Hver sending ledsages af originalen af et sundhedscertifikat, der er nummereret, behørigt udfyldt, dateret og underskrevet, og som kun består af ét blad, jf. modellen i bilag I.

3. Varerne skal komme fra autoriserede virksomheder, fabriksfartøjer eller kølehuse eller registrerede fryseskibe, der er angivet i bilag II.

4. Medmindre der er tale om frosne fiskerivarer i løs afladning til konservesfremstilling, skal alle pakninger med uudslettelig skrift være forsynet med angivelsen 'TUNISIE' og oprindelsesvirksomhedens, -fabriksfartøjets, -kølehusets eller -fryseskibets autorisations-/registreringsnummer.".

3) Artikel 3, stk. 2, affattes således: "2. Certifikaterne skal indeholde navn, titel og underskrift for DGSV's repræsentant og førstnævntes officielle stempel, der skal have en farve, som afviger fra farven på de øvrige angivelser.".

4) Bilag A affattes som anført i bilag II til nærværende beslutning.

Artikel 3

Denne beslutning anvendes fra 3. december 2002.

Artikel 4

Denne beslutning er rettet til medlemsstaterne.

Udfærdiget i Bruxelles, den 18. oktober 2002.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 1.

(2) EFT L 24 af 30.1.1998, s. 31.

(3) EFT L 268 af 24.9.1991, s. 15.

(4) EFT L 277 af 14.10.1998, s. 31.

(5) EFT L 277 af 14.10.1998, s. 36.

(6) EFT L 44 af 18.2.1999, s. 58.

BILAG I

"BILAG A

>PIC FILE= "L_2002281DA.002003.TIF">

>PIC FILE= "L_2002281DA.002101.TIF">".

BILAG II

"BILAG A

>PIC FILE= "L_2002281DA.002203.TIF">

>PIC FILE= "L_2002281DA.002301.TIF">"